CELEX: 22014D0174
Language: el
Date: 2014-09-25 00:00:00
Title: Απόφαση της Μεικτής Επιτροπής του ΕΟΧ αριθ. 174/2014, της 25ης Σεπτεμβρίου 2014, για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2015/1242]

30.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 202/22
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 174/2014
   της 25ης Σεπτεμβρίου 2014
   για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2015/1242]
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Οι οδηγίες του Συμβουλίου 76/117/ΕΟΚ (1), 79/196/ΕΟΚ (2) και 82/130/ΕΟΚ (3), οι οποίες είναι ενσωματωμένες στη συμφωνία για τον ΕΟΧ, καταργήθηκαν με την οδηγία 94/9/ΕΚ του Ευρωπαϊκού Κοινοβουλίου και του Συμβουλίου (4), η οποία έχει ενσωματωθεί στη συμφωνία για τον ΕΟΧ, και ως εκ τούτου οι αναφορές στις οδηγίες 76/117/ΕΟΚ, 79/196/ΕΟΚ και 82/130/ΕΟΚ πρέπει να διαγραφούν από τη συμφωνία για τον ΕΟΧ.
            
         
               (2)
            
            
               Η απόφαση 94/26/ΕΚ της Επιτροπής (5), που είναι ενσωματωμένη στη συμφωνία για τον ΕΟΧ, έχει καταστεί παρωχημένη και, συνεπώς, πρέπει να καταργηθεί βάσει της συμφωνίας για τον ΕΟΧ.
            
         
               (3)
            
            
               Για πρακτικούς λόγους, οι πράξεις που απαριθμούνται υπό τον τίτλο «ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΥΠΟΨΗ ΤΑ ΣΥΜΒΑΛΛΟΜΕΝΑ ΜΕΡΗ» στο κεφάλαιο X του παραρτήματος II επαναριθμούνται.
            
         
               (4)
            
            
               Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο X του παραρτήματος II της συμφωνίας για τον ΕΟΧ τροποποιείται ως εξής:
   
               1.
            
            
               Το κείμενο του σημείου 2 (οδηγία 76/117/ΕΟΚ του Συμβουλίου), του σημείου 3 (οδηγία 79/196/ΕΟΚ του Συμβουλίου), του σημείου 4 (οδηγία 82/130/ΕΟΚ του Συμβουλίου) και του σημείου 7β (οδηγία 94/26/ΕΟΚ της Επιτροπής) διαγράφεται.
            
         
               2.
            
            
               Υπό τον τίτλο «ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΥΠΟΨΗ ΤΑ ΣΥΜΒΑΛΛΟΜΕΝΑ ΜΕΡΗ», τα σημεία 8 (διαγράφηκε) έως 25 (διαγράφηκε) επαναριθμούνται σε σημεία 1 έως 18.
            
         Άρθρο 2
   Η παρούσα απόφαση αρχίζει να ισχύει στις 26 Σεπτεμβρίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (6).
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 25 Σεπτεμβρίου 2014.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 24 της 30.1.1976, σ. 45.
   
      (2)  ΕΕ L 43 της 20.2.1979, σ. 20.
   
      (3)  ΕΕ L 59 της 2.3.1982, σ. 10.
   
      (4)  ΕΕ L 100 της 19.4.1994, σ. 1.
   
      (5)  ΕΕ L 157 της 24.6.1994, σ. 33.
   
      (6)  Δεν έχουν αναφερθεί συνταγματικές απαιτήσεις.